Hundesykdommer

Hundesykdommer er et fellesbegrep for en rekke plager som kan oppstå hos hunder. Nedenfor er noen av de vanligste og mest fryktede sykdommene listet opp. Flere av disse kan det vaksineres mot, andre igjen kan være arvelig belastet, smittebærende og/eller akutte. Søk hjelp hos veterinær.


== Arvelige sykdommer ==
Med arvelige sykdommer menes sykdommer som er helt eller delvis arvelig er belastet, dvs. sykdommer som i en viss utstrekning arves fra aner til avkom.

Albuleddsartrose (AA) er arvelig disponert, men kan trolig utløses eller forverres gjennom kostholdet.
Atopisk allergi er en arvelig disponert allergi som er kronisk/tilbakevendende og forårsaker kløe i huden.
Epilepsi kan være en arvelig disponert sykdom, men den er heldigvis ikke veldig hyppig.
Hofteleddsdysplasi (HD) er arvelig disponert, men kan trolig utløses eller forverres gjennom kostholdet.
Kreft er den mest vanlige årsaken til at hunder dør, og den er ofte arvelig disponert.
Øyelidelser hos hund forekommer i en rekke varianter og kan i verste fall føre til både blindhet og død dersom de ikke blir behandlet i tide. Mange er arvelig belastet.


== Overførbare sykdommer ==
Med overførbare sykdommer menes sykdommer som overføres via smitte i form av virus og/eller bakterier.

Flåttbårne sykdommer (som f.eks. borreliose, anaplasmose og skogflåttencefalitt) overføres via flåttbitt.
Furunkulose eller byllesyke er en infeksjon i huden som skyldes stafylokokk-bakterier.
Hundepest eller parvovirus smitter ved kontakt hunder i mellom eller ved kontakt med avføring. Sykdommen skyldes et virus som angriper tarmslimhinnen.
Kennelhoste eller parainfluensa er en smittsom infeksjon i hundens øvre luftveier og skyldes både virus og bakterier.
Leptospirose forårsakes av bakterier som kalles leptospira spp.
Rabies eller hundegalskap skyldes et virus som overføres med spytt, f.eks. via bitt.
Smittsom leverbetennelse (HCC) eller virushepatitt (hepatit contagiosa canis) skyldes et virus kalt adenovirus 1 og smitter gjennom dråper via munn/nese eller gjennom avføring og urin.
Valpesyke eller distemper skyldes et såkalt paramyxovirus som oftest starter med å ramme luftveiene.


== Andre sykdommer ==
Coprophagia er en sykdom som gjør at noen hunder spiser sin egen eller andres avføring. Man vet ikke om sykdommen er arvelig belastet eller ikke. Noen mener at den også kan være relatert til mangelsykdommer.
Fedme hos hunder kan lede til flere alvorlige livsstilslidelser. Fedme kan til en viss grad være arvelig belastet, men i de fleste tilfeller er det et resultat av et misforhold mellom inntak og forbruk av energi.
Livmorinfeksjon eller pyometra er en lokal betennelse inni livmoren som gjerne opptrer innen 3 måneder etter siste løpetid. Det finnes 2 former (åpen og lukket), hvorav lukket kan være akutt livstruende.
Magedreining er en akutt livstruende tilstand som krever øyeblikkelig hjelp av veterinær.
Skinndrektighet er hormonelt belastet og inntreffer gjerne etter en løpetid.


== Forgiftninger (farlig føde) ==
En del (menneske)mat og godsaker (såkalt snacks) som vi mennesker liker, og til og med i noen tilfeller anser som sunn, kan være direkte livstruende for hunder. Alle kjemikalier må også regnes som farlige for hunder, dersom ikke annet er spesielt notert. Noen kjemikalier er imidlertid farligere enn andre, spesielt de hunden kan mistolke.

Druer og rosiner (les mer på disse sidene) kan være livsfarlig for hunder, selv om vi ser på de som aldri så sunne for mennesker.
Humle (Humulus lupulus) kan føre til akutt hypotermi hos hunder. Spesielt mynder ser ut til å være overfølsomme,  men alle hunder bør holdes vekk fra denne planten (selv etter at den har vært benyttet til produksjon av øl).
Kalkunskinn kan forårsake akutt betennelse i bukspyttkjertelen (akutt pancreatitt), noe som ofte medfører døden hos hunder.
Kepaløk (vanlig løk) (les mer på disse sidene), og til en viss grad også hvitløk, kan være livsfarlig selv i små mengder for hunder (og katter).
Rottegift er svært farlig og ofte (dessverre) lett tilgjengelig. Giften inneholder et antikoagulantia som kan føre til innvendige blødninger og død. Søk umiddelbaret til veterinær.
Sjokolade og kakao (les mer på disse sidene) kan være direkte livstruende for hunder (kanskje også for hester og katter).
Spylervæske og frostvæske er i så måte et av de farligste kjemikaliene vi omgir oss med, fordi hunder opplever den som søt og velluktende. Den er dessuten lett å søle ut, fordi påfylling til spylertanker o.l. ofte sitter slik at dette lett skjer. For en hund kan imidlertid bare en liten mengde være nok til at den dør, om den ikke får hjelp svært raskt. Hos veterinær behandles ofte dyra med antibrekkmiddel og flytende kullfiber, som trekker opp eventuelle rester. Går det for lang tid kan imidlertid nyrene svikte p.g.a. krystalliseringen som skjer.
Impregnert treverk (CCA impregnering, forbudt i Norge) inneholder tildels store mengder giftige tungmetaller, som kopper (Cu), krom (Cr) og arsen (As). Hunder som tygger på treverk er i risikogruppen.
Valnøtter (Juglans spp.) mistenkes å ha sammenheng med blæresten hos hunder.